สวัดีค่ะ ดิฉันมีอาการแบบนี้มาเรื่อยๆ ขึ้นๆลงๆ มาประมาน3ปีแล้ว อะไรที่เคยทำแล้วมีความสุขก็รู้สึกว่าน่าเบื่อ คำพูดเล็กๆน้อยๆจากคนอื่นก็เก็บเอามาคิดมาก ปล่อยวางไม่ได้ คิดมากแล้วก็เครียด ร้องไห้ ยิ่งช่วงไหนที่เครียดๆจะชอบทำร้ายร่างกายตัวเอง ทำให้ตัวเองเจ็บแล้วจะรู้สึกดีขึ้น สักพักพอมีเรื่องอะไรกระทบจิตใจมากขึ้น รู้สึกว่าตัวเองไร้ค่า ไม่มีดีอะไรสักอย่าง บางครั้งก็รู้สึกอยากฆ่าตัวตาย แต่ยังมีจิตสำนึกได้ เราไม่ควรตายสิ ยังอยากทำอะไรหลายๆอย่าง แต่ละวัน พยายามคิดบวกให้กับตัวเอง แต่เราอยู่ในครอบครัวและสังคม ที่คิดว่าพวกโรคซึมเศร้า นั้นบ้า ทำให้เราไม่อยากจะปรึกษาใครหรือให้พ่อแม่พาไปหาจริงๆจังๆ อยากทราบว่าอยู่ในภาวะอะไรหรอคะ ไม่ใช่โรคซึมเศร้าใช่มั้ยคะ ขอบสำหรับคำตอบค่ะ
สวัสดีค่ะ อาการเบื่อ เครียดกับปัญหาในชีวิตเกิดได้กับทุกคนที่เผชิญกับปัญหา แต่มีระดับความรุนแรงต่างกันในแต่ละคน และบางครั้งหากปัญหายังเป็นอยุ่เรื้อรังไม่ดีขึ้น อาจจทำให้เกิดภาวะซึมเศร้า โรคซึมเศร้า หรือความผิดปกติทางอารมณ์ตามมาได้โรคซึมเศร้าคือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม ทำอะไรที่เคยทำแล้วชอบก็ไม่สนุกหากมีอาการเข้าข่ายโรคซึมเศร้าดังกล่าวมา ควรไปพบจิตแพทย์เพื่อประเมินสภาพจิตเบื้องต้นและเข้ารับการรักษาอย่างเหมาะสมต่อไปการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น